alexandrainst/scandi-wiki huggingface dataset:
Jakobinargauk

Jakobinargauk (Clamator jacobinus) er medlem av ordenen gaukefuglar med leveområde i Afrika og Asia. Han er delvis trekkfugl, og i India har han vore sett på som ein bodbringar for monsunregnet på grunn av tidspunktet for tilkoma.

Skildring 
Illustrasjon ved Wikimedia-brukar Shyamal etter ukjent kjelde]]
Dette er ein mellomstor, ca. 33 cm, slank svart og kvit gauk med ein særeigen fjørtopp. Den kvite flekken på den svarte vengen og mønstret gjer han kjenneleg sjølv i flukt. I Afrika finst det to fargeformer, ei med kvit underside og ei med svart underside. Dei er svært vokale gjennom hekkesesongen. Ropa er ein serie av ringetonar 'sklir-sklir-ir, skliur, skliur', ropa frå fuglar av nominatforma er litt raskare og litt mildare enn frå dei andre underartane. Desse gaukane lever av insekt, inkludert hårete sommarfugllarver som dei plukkar opp frå nær eller på bakken. Nokre gonger et dei frukt.

Arten er ein reirparasitt og i India er verten i hovudsak timalartar i slekta Turdoides. Fargene på egga svarer til dei hos verten, typisk turkisblå. 

Jakobinargauken er mykje omtalt i den gamle indiske poesien som chātak. Ifølgje indisk mytologi har han eit nebb øvst på hovudet som ventar på regn for å sløkke tørsten.

Utbreiing og habitat 
Jakobinargauken er grovt rekna distribuert i Afrika sør for Sahara og India sør for Himalaya. Han finst òg på Sri Lanka og i delar av Myanmar. Innanfor Afrika, gjer i det minste nokre av fuglane vandringar, jamvel om arten er standfugl i det tropiske Afrika. Den austafrikanske populasjonen er trekkfuglar med trekkrute over det sørlege Arabia til India i april. Habitata er hovudsakleg i krevjande, tørr krattskog eller opent skogsterreng, men dei unngår område med tett skog eller ekstremt tørt miljø.

Taksonomi 
Tre underartar er anerkjente for jakobinargauk: C. j. pica, C. j. serratus og C. j. jacobinus. Utbreiing og trekk blant desse underartane er ikkje klårt dokumentert: dei to førstnemnte underartane, eller alle underartar er til stades i Afrika, jacobinus lever i sørlege India, og serratus er ein flyttfugl som hekkar i nordlege India om sommaren.

Kjelder 
 Første versjon av artikkelen byggjer på «Jacobin Cuckoo» frå , den 6. november 2011

Referansar

Bakgrunnsstoff 
 Videoar, bilete og lydopptak av jakobinargaukar hos Internet Bird Collection

Gaukefamilien
Etangs de Bonfol

Etangs de Bonfol er ei rekkje vatn ved Bonfol i Kantonen Jura i Sveits. Dei største vatna er, étang du Milieu og Neuf-Etang. Dei er skilde med ei demning. 

Sidan 1962 har étangs de Bonfol vore eit naturreservat.

Kjelder
Denne artikkelen bygger på «Etangs de Bonfol» frå ,  den 6. november 2011.  
 

Bonfol
Kantonen Jura
Verneområde i Sveits
Lac Brenet

Lac Brenet er ein innsjø i Vallée de Joux, kantonen Vaud, Sveits. Han ligg nord for Lac de Joux, berre 200 meter unna. Innsjøen ligg 1002 meter over havet og to meter lågare enn Lac de Joux. 

Innsjøen brukte å ha utsig via undergrunnen og vatnet dukka opp som kjelda til elva Orbe. I dag er innsjøen nytta som reservoar for eit vasskraftverk i Vallorbe.

Han må ikkje forvekslast med Lac des Brenets.

Brenet 
Brenet 
Geografi i Vaud
Lac de Bret

Lac de Bret er ein innsjø i kommunen Puidoux, i kantonen Vaud i Sveits. Han ligg nord for Genfersjøen. Den naturlege innsjøen er nytta som dirkkevatn for byen Lausanne. Den første dammen vart bygd i 1875 for å gje vatn til Lausanne-Ouchy-banen.

Kjelder
Denne artikkelen bygger på «Lac de Bret» frå ,  den 6. november 2011.  
 

Bret, Lac de
Lac de Bret
Bret, Lac de
Bristensee

Bristensee er ein innsjø i Uri i Sveits. Han ligg nedanfor fjellet Bristen og oppfor landsbyen Bristen.

Kjelder
Denne artikkelen bygger på «Bristensee» frå ,  den 6. november 2011.  
 

Innsjøar i Sveits
Geografi i Uri
Burgäschisee

Burgäschisee er ein innsjø nær Aeschi i Sveits, på grensa mellom kantonane Bern og Solothurn. Innsjøen har ei flatevidd på 21 hektar og den største djupna er 36 meter. 

I 1941 og 1943 vart vassnivået senka med to meter. Den noverande høgda er 465 meter over havet.

Bakgrunnsstoff
Burgäschisee  (tysk)

Innsjøar i Sveits
Geografi i Bern
Geografi i Solothurn
Burgseeli

Burgseeli er ein innsjø i kantonen Bern i Sveits. Han har ei flatevidd på 5,25 hektar. Han ligg mellom Ringgenberg og Goldswil nord for Brienzsjøen.

Kjelder
Denne artikkelen bygger på «Burgseeli» frå ,  den 6. november 2011.  
 

Geografi i Bern
Innsjøar i Sveits
Lago di Cama

Lago di Cama er ein innsjø i Camadalen, ein sidedal til Val Mesolcina i Grisons i Sveits.

Kjelder
Denne artikkelen bygger på «Lago di Cama» frå ,  den 6. november 2011.  
 

Cama 
Innsjøar i Graubünden
Canovasee

Canovasee (retoromansk Lag eller Leg da Canova) er ein innsjø i Paspels i Grisons i Sveits. 

I 2004 vart filmen First Love, Last Rites av Susanne Kaelin frå 2006 filma ved innsjøen.

Kjelder
Denne artikkelen bygger på «Canovasee» frå ,  den 6. november 2011.

Bakgrunnsstoff

Innsjøar i Sveits
Innsjøar i Graubünden
OGAE Second Chance Contest 1995

OGAE Second Chance Contest 1995 (OGAE SCC 1995) vart den niande gongen OGAE Second Chance Contest vart arrangert. Tevlinga vart halden i Örebro i Sverige. Sverige vann tevlinga med songen «Det vackraste», sungen av Cecilia Vennersten.

For å kunne delta i OGAE Second Chance Contest 1995 måtte ein ha delteke i ein av dei nasjonale finalane i Eurovision Song Contest 1995, men hadde ein vunne ein nasjonal finale fekk ein ikkje delta.

Bidraga
 Sverige vann tevlinga for sjette gong.

Kjelder
Denne artikkelen bygger på «OGAE Second Chance Contest 1995» frå ,  den 6. november 2011.  
 

OGAE Second Chance Contest etter år
Musikk i 1995
Aven

Aven er ei lita bygd med rundt 15 innbyggjarar som ligg i Høyanger i Vestland.

Namnet «Aven» stammar frå ordet «vin», som tydde fruktbar slette i Vikingtida. Dette gjere det sannsynleg at det har vore busett i området i over tusen år. Staden opplevde ein avfolkning, som mange andre plassar, etter dei store generasjonane født etter andre verdskrigen og gjekk frå overkant av 60 innbyggjarar til ca. 15 i dag. Før var det òg ein butikk på denna staden, men han vart nedlagd for mange år sidan.

Bygder i Vestland
Busetnader i Høyanger
Intimate and Live Tour

Intimate and Live Tour var ein konsertturne den australske songaren Kylie Minogue gjorde i 1998 i samband med studioalbuma Kylie Minogue og Impossible Princess.

Speleliste 
«Too Far»
«What Do I Have to Do?»
«Some Kind of Bliss»
«Put Yourself in My Place»
«Breathe»
«Take Me with You»
«I Should Be So Lucky»
«Dancing Queen»
«Dangerous Game»
«Cowboy Style»
«Step Back in Time»
«Say Hey»
«Free»
«Drunk»
«Did It Again»
«Limbo»
«Shocked»
Ekstranummer
«Confide in Me» 
«The Loco-Motion» 
«Should I Stay or Should I Go» 
«Better the Devil You Know»

Turnedatoar

Bakgrunnsstoff 
Offisiell nettstad for Kylie Minogue
Intimate and Live Tour 

Kylie Minogue-konsertturnear
Disco in Dream Tour

Disco in Dream Tour var den første konsertturneen til den australske songaren Kylie Minogue. Han fann stad i samband med dei to første studioalbuma hennar,  Kylie (1988) og Enjoy Yourself (1989). Turneen byrja i Asia og fortsette til Europa, der han fekk tittelen The Hitman Roadshow og var sponsa av Coca-Cola.

Speleliste 
«The Loco-Motion»
«Got to Be Certain»
«Tears on My Pillow»
«Je Ne Sais Pas Pourquoi»
«Made in Heaven»
«Hand on Your Heart»
«Wouldn't Change a Thing»
«I Should Be So Lucky»

Turnedatoar 
Disco in Dream

The Hitman Roadshow

VHS-utgjeving 

Turneen vart utgjeven på VHS i april 1990 og inneheld ulike scener frå alle konsertar med ein dokumentar inn mellom spor. Videoen med tittelen Kylie On the Go - Live in Japan vart òg utgjeven i Japan på ein laserdisc.

Kjelder

Bakgrunnsstoff 
Offisiell nettstad for Kylie Minogue
Disco in Dream / The Hitman Roadshow

Kylie Minogue-konsertturnear
Spansk Wikipedia

Spansk Wikipedia (spansk: Wikipedia en español) er eit fritt oppslagsverk på spansk og ein del av Wikipedia–prosjektet.

Spansk Wikipedia vart oppretta 11. mai 2001.

Kjelder
Denne artikkelen bygger på «Spanish Wikipedia» frå ,  den 7. november 2011.  
 

Wikipedia etter språk
Spanske oppslagsverk
Skipingar i 2001
Katy Perry

Katherine Elizabeth Hudson, betre kjend som Katy Perry, () er ein USA-amerikansk songar frå Santa Barbara i California. Ho er mellom anna kjend for singlane «I Kissed a Girl», «Hot 'n Cold», «California Gurls», «Teenage Dreams», «Firework» og «E.T.» (sistnemnde i samarbeid med rapparen Kanye West).
Perry var den første artisten med ein singel på Billboard Hot 100 i 52 veker etter kvarandre, ein rekord ho seinare utvida til 69 veker. 

I 2008 var ho vert for MTV Europe Music Awards, der ho vann prisen for beste nye artist (Best New Act). I 2011 vann ho prisen frå same gruppe for beste live-artist (Best Live Act).
Musikkmagasinet Billboard utnemnde henne til «årets kvinne» i 2012.

Perry har også opptredd som skodespelar, mellom anna i filmane Get Him To the Greek frå 2010 og Zoolander 2 frå 2016.

Kate Perry var gift med den britiske komikaren Russell Brand frå 2010 til paret skilde lag i 2012.

Diskografi

Katy Hudson (2001)
One of the Boys (2008)
Teenage Dream (2010)
Prism (2013)

Kjelder

 
 
 
 
 
 
 

Denne artikkelen bygger på «Katy Perry» frå ,  den 7. november 2011.

Bakgrunnsstoff

USA-amerikanske songarar
USA-amerikanske låtskrivarar
Folk frå California
USA-amerikanske skodespelarar
Juno-vinnarar
Brit Award-vinnarar
Telemarksgeit

Telemarksgeit er ein finbygd norsk geiterase.

Rasen er til vanleg kvit. Han er vanlegvis kollete, men det finst òg dyr med horn. Telemarksgeita var ein av fleire lokale geiterasar fram til andre verdskrig. I dag er rasen slegen i hop til norsk geit, der også dei tidlegare rasane dølegeit, vestlandsgeit og nordlandsgeit er med.

Kjelder

Geiter
Landbrukshistorie
Norske husdyr
Hovudform

Hovudform er eit tidlegare omgrep i norsk rettskriving der visse fastsette skriveformer eller bøyingsformer skal brukast i statsforvaltinga og i lærebøker, samanfallande med læreboknormalen. Former som ikkje kunne brukast slik blei kalla sideformer.

norsk språk
Sideform

Sideform eller klammeform var i norsk rettskriving skriveformer eller bøyingsformer som var rekna som korrekte, men som likevel ikkje var tillatne i lærebøker og i institusjonar som hadde ein strammare normal. Her måtte ein i staden bruka hovudformer.

Omgrepet vart første gong brukt i norsk språknormering i 1901, då Arne Garborgs og Rasmus Flos «midlandsnormal» vart underkjent som offisiell landsmålsrettskrining, men godkjent som sideform, «etla til bruk i folkeskulen i bygder eller byar som maatte ynskja det». 

I 1910 vart det innført nokre valfrie sideformer i Hægstad-normalen. Til dømes slapp dei
r-lause formene i bunden form fleirtal hankjønn og hokjønn inn i normalen (gutarne eller gutane, gjentorne eller gjentone), og ubunden form av svake hokjønnsord fekk -e
ved sida av den tradisjonelle forma -a (ei visa eller ei vise). I rettskrivinga av 1917 vart dei valfrie formene markerte med klammeparentes i ordlistene.

I bokmål vart systemet med sideformer avskaffa gjennom rettskrivinga av 2005. I nynorsk vart skiljet avskaffa gjennom rettskrivinga av 2012.

Kjelder

norsk språk
Dølafe

Dølafe er ein norsk storferase som høyrde heime i Gudbrandsdalen og Østerdalen, stambokført sidan 1909.

Dyra var små til mellomstore, og dei vanlegaste fargane var einsfarga mørkebrun, brannete eller svart. Dølafe var sett på som kjøtfe. Frå 1964 vart rasen slegen i hop med norsk raudt fe. I dag er det gjort arbeid for å verne gena for restane av den gamle rasen gjennom Norsk Landbruksmuseum. Om lag 160 reinrasa hodyr er registrerte, og det er lagra sperm av kring 40 oksar. Det finst også ein del buskapar av ammekyr. Dølafeet er i dag spreidd over ein stor del av landet, mesteparten i Gudbrandsdalen, Østerdalen og Valdres.

Kjelde

Storferasar
Landbrukshistorie
Norske husdyr
Norske kurasar
Gunstein Bakke

Gunstein Bakke () er ein norsk forfattar. Han debuterte med romanen Kontoret i 2000.

Han er utdanna cand.mag. med fransk, idéhistorie og litteraturvitskap.

Bakke var saman med Eirik Ingebrigtsen initiativtakar og redaktør av antologien Respons 22/7 i 2011.

I 2011 vart han nominert til Brageprisen for Aud og Maud. Ein roman om trafikk. Året etter fekk han Melsom-prisen og European Union Prize for Litterature for boka.

Gjendiktingar 
Bakke har gjendikta Alle med lunger kopla saman av Juliana Spahr i 2008 og Det er en sang, det er en sang av Maḥmūd Darwīsh i 2009. I 2012 kom gjendiktinga hans av Polyfem forvandla og Meisteren Ma av finlandssvenske Willy Kyrklund i ei dobbelutgjeving. Same året kom også Skake av Carolyn D. Wright på norsk i hans gjendikting.

Dramatikk 
Bakke arbeider også med dramatikk og har vore knytt til Propellen Teater i Trondheim. Monologen Stemmehøyrarane #3 vart framført i Trondheim i 2007.

Utgjevingar

Romanar 
 2000 – Kontoret
 2005 – Den indre olding
 2011 – Maud og Aud : ein roman om trafikk

Diktsamlngar 
 2012 – Murskueteknikkane
 2012 – Bok av tre

Gjendiktingar 
 2008 – Juliana Spahr: Alle med lunger kopla saman – gjendikta saman med Ingrid Storholmen
 2009 – Maḥmūd Darwīsh: Det er en sang, det er en sang
 2012 – Willy Kyrklund: Polyfem forvandla og Meisteren Ma
 2012 – Carolyn D. Wright: Skake

Prisar og utmerkingar 
 2012 – Melsom-prisen for Maud og Aud, ein roman om trafikk
 2012 – European Union Prize for Litterature for Maud og Aud, ein roman om trafikk

Referansar 

Bokmålsforfattarar
Folk frå Bygland
Forfattarar frå Aust-Agder
Norske forfattarar
Norske lyrikarar
Norske omsetjarar
Nynorskforfattarar
Målselvfe

Målselvfe var ein norsk storferase som vart avla fram i Målselv og nabobygdene etter av det lokale feet vart kryssa med ayrshirefe i den siste halvparten av 1800-talet. 

Dyra var småvaksne og for det meste raudkollete dyr. Rasen var tidleg rekna som den same som raudt trønderfe, med felles stambok. Frå 1964 vart målselvfe slått saman med norsk raudt fe.

Kjelde 

Storferasar
Landbrukshistorie
Norske husdyr
Målselv kommune
Norske kurasar
Eldsfjellet

Eldsfjellet er eit fjell som ligg omtrent midt på øya Hitra i Trøndelag fylke. På fjellet ligg Hitra vindpark. Ein grusveg til vindmøllene kan brukast av fotgjengarar, men ikkje til motorferdsel. Frå fjellet har ein godt utsyn over øya. Fjellet er det nest høgste på Hitra, etter Mørkdalstuva på 345 moh.

Kjelder
Denne artikkelen bygger på «Eldsfjellet» frå ,  den 7. november 2011.

Bakgrunnsstoff
 Hitras eldste og nyeste kulturminner møtes på Eldsfjellet

Fjell i Trøndelag
Geografi i Hitra
Fjell under 1000 meter i Noreg
Smågauk

Smågauk (Cuculus poliocephalus) er medlem av ordenen gaukefuglar med leveområde i Afrika og Asia. I utsjånad kan han minne om ein liten europeisk gauk.

Smågauken er ca. 25-28 cm lang. Hannen har grått hovud og rygg, vengene og halen er mørkare grå. Bryst, buk og kroppssider er kremkvite med kraftige svarte tverrstriper, tydelegare enn på den europeiske gauken. Hoer kan likne hannar, men kan ha ei raudbrun fargeform med raudbrunt på hovud, flygefjør og hale, og med mindre tydelege og raudbrunt i tverrstriper på brystet og halsen. Smågauker har gul augering.

Smågauken lever hovudsakleg av insekt, særleg sommarfugllarver. Han er ein reirparasitt, legg egga sine i reira til songarar, som t.d. sørnattergal. Dei ser aldri ungane sjølve. Lætet frå hannen er skingrande stakkato tonar som kan skildrast som sjåk-sjåk-sjiki-sjukku. Ein kan høyre smågauken tidleg på morgonen, men han syng òg om natta. 

Utbreiingsområdet strekkjer seg frå Aust-Afrika til India og så langt aust som til sørlege Kina og Japan. 

Hekkeområda ligg i Himalaya, frå Afghanistan til Kina, dessutan i Japan. I indisk del av hekkeområdet skjer hekking i mai til juni. Smågauken er ein flyttfugl som trekkjer ned mot lågare område i Asia og vestover til Aust-Afrika.

Kjelder 
 Zimmerman, Dale A.; Donald A. Turner, David J. Pearson (1999). Birds of Kenya and Northern Tanzania. London: Helm. ISBN 0-7136-5079-6.
 
  «Gackelkuckuck» frå , den 7. november 2011

Referansar 

Gaukefamilien
Trillebår

Trillebår er ei lita handkjerre der tyngda av båra dels ligg på eit hjul i den eine enden av kjerra, dels på eit menneske som ved hjelp av to lyftestenger i den motsette enden av kjerra både held oppe denne enden og dreg eller skyv kjerra. Trillebåra fungerer i prinsippet som ei einarma vektstong med dreiepunktet i hjulet, slik at når trillebåra vert løfta opp og vippa framover, vert vekta av båra lagt meir på hjulet enn på den som køyrer trillebåra. To støttebein held trillebåra i høveleg stilling medan ho er sett ned for å fyllast.

Trillebåra kan vere laga heilt i tre, med jarnband på hjulet, eller av jarn eller anna materiale, i nyare utgåver med luftgummihjul, og kan vere utforma ulikt for ulike transportføremål, som til dømes for frakt av stein, jord, flytande betong som skal fyllast i forskaling, mjølkespann, ved, gjødsel, dyrefôr og anna.

I tidlegare tider var trillebåra ein av dei viktigaste reiskapane på veg- og jarnbaneanlegg, byggjeplassar, i landbruket og hagebruket. Men som fylgje av at maskinar og andre arbeidssparande innretningar har gjort sitt inntog på desse arbeidsområda, har trillebåra vorte etter måten sjeldsynt andre stadar enn i hagar kring bustadhus og der det går føre seg arkeologiske utgravingar.

Bakgrunnsstoff

Hagebruksreiskapar
Landbruksreiskapar
Anleggsreiskapar
Enjoy Yourself Tour

Enjoy Yourself Tour var den første verdsturneen til Kylie Minogue. Han vart arrangert etter at ho hadde hatt stor suksess med studioalbumet Enjoy Yourself (1989). Ved starten av den europeiske etappen av turneen hadde Minogue byrja å ta kontroll over imaget sitt og den musikalske retninga.

Speleliste 
«The Loco-Motion»
«Got to Be Certain»
«Hand on Your Heart»
«Love at First Sight»
«Look My Way»
«Made in Heaven»
«My Girl» (a cappella)
«Tears on My Pillow» (a cappella)
«I Should Be So Lucky»
«I Miss You»
«Nothing to Lose»
Medley: «Blame It on the Boogie» / «ABC»
«Tell Tale Signs»
«Je Ne Sais Pas Pourquoi»
«Never Too Late»
«Wouldn't Change a Thing»
Ekstranummer
«Dance to the Music»
«Better the Devil You Know»
«Enjoy Yourself»

Turnedatoar

Bakgrunnsstoff 
Offisiell nettstad for Kylie Minogue
Enjoy Yourself Tour

Kylie Minogue-konsertturnear
Super Mario 3D Land

Super Mario 3D Land er eit plattformspel som er utvikla av Nintendo EAD Tokyo og utgjeve av Nintendo til Nintendo 3DS. Spelet vart utgjeve internasjonalt i løpet av november 2011 og var det første spelet i Super Mario-serien som kom ut til Nintendo 3DS. Ein etterfølgjar til spelet, Super Mario 3D World, vart utgjeve til Wii U i 2013.

Super Mario 3D Land og etterfølgjaren skil seg frå andre spel i Mario-serien av di dei kombinerer spelemekanikkar både frå tradisjonelle, todimensjonale Mario-spel og moderne, tredimensjonale Mario-spel i sandkassestil. Spelet introduserer ei rekkje nye element til serien, som nye hjelpemiddel som gir Mario nye tamar. Handlinga i 3D Land er som i tidlegare spel i Super Mario-serien, med fokus på innsatsen til Mario for å redde prinsesse Peach som er vorte kidnappa av Bowser.

Kjelder

Bakgrunnsstoff 
 Offisiell nettstad

Dataspel frå 2011
Mario-plattformspel
Nintendo Entertainment Analysis and Development-spel
Nintendo 3DS-spel
Hafez al-Assad

Hafez al-Assad () var ein syrisk sosialistisk politikar. Han var president i Syria frå 1971 til han døydde i 2000. 

Han høyrer til alawittane, ei grein av islam. 

I 1963 tok Ba'athpartiet makta i Syria. Ba'athpartiet i Irak følgde etter i 1968. Assad hadde vore med på kuppet i 1963, men tok sjølv makta i eit nytt statskupp den 22. februar 1971. Han moderniserte og industrialiserte Syria, men var ein brutal diktator. Under Assad sitt styre vart tusenar personar avretta utan lov og dom. Han er òg blitt sett på som undertrykkande overfor sunnimuslimar.

Det mest kjende brotsverket Hafez al-Assad gjorde, var Hama-massakren i 1982. Hama vart sett på som eit knutepunkt for Det muslimske brorskapet. Difor vart minst 17,000 menneske drepen av regimet.

Utanrikspolitikk 
Under Den kalde krigen var Syria Sovjetunionen sin viktigaste allierte i Midtausten. Regjeringstida bestod av brutale konfliktar med Israel. Den blodigaste konflikten var Seksdagarskrigen. Israel angreip då Syria og fleire andre arabarland. Syria mista Golanhøgdene. I 1973 starta Syria saman med Egypt under Anwar Sadat Yom Kippur-krigen for å ta tilbake områda som vart okkupert under Seksdagarskrigen. Dette vart støtta av dei fleste arabarlanda.

Ba'athparti-regimet i Syria var heile vegen - frå kuppet i Irak i 1968 til Irak-krigen i 2003 - nærmare fiendar. I 1980 starta Iran-Irak-krigen. Syria var dei einaste av arabarlanda med unntak av Libya som støtta Iran i krigen. Då Irak invaderte Kuwait i 1990, vart Syria med i den såkalla Golfkrigen som ville frigjere Kuwait. 

Han var og tilhengar av pan-arabisme. I 1972 grunnla Syria, Libya og Egypt Den arabiske føderasjonen. Sjølv om det på papiret var ein einaste stat, var dei tre landa i realiteten sjølvstendige. I 1977 braut føderasjonen saman.

Han døydde den 10. juni 2000. Den neste presidenten var sonen hans, Bashar al-Assad.

Sjå òg 
 Bashar al-Assad
 Syria
 Golanhøgdene

Syriske presidentar
Syriske politikarar
Rhythm of Love Tour

Rhythm of Love Tour var ein konsertturne utført av den australske songaren Kylie Minogue, i samband med albumet hennar Rhythm of Love. Turneen starta 10. februar 1991, og vitja Australia og Sør-Asia. Minogue fortsette å turnera i Europa mot slutten av 1991, men endra spelelister, kostyme og turnenamnet til Let's Get to It Tour i samband med utgjevinga av eit album med same namnet.

Speleliste 
«Step Back in Time»
«Wouldn't Change a Thing»
«Got to Be Certain»
«Always Find the Time»
«Enjoy Yourself»
«Tears on My Pillow»
«Secrets»
«Help!»
«I Should Be So Lucky»
«What Do I Have to Do?»
«Je Ne Sais Pas Pourquoi»
«One Boy Girl»
«Love Train»
«Rhythm of Love»
«Shocked»
Ekstranummer
«Hand on Your Heart»
«Count the Days»
«The Loco-Motion»
«Better the Devil You Know»

Turnedatoar

Bakgrunnsstoff 
Offisiell nettstad for Kylie Minogue
Rhythm of Love Tour

Kylie Minogue-konsertturnear
Let's Get to It Tour

Let's Get to It Tour var ein konsertturne av den australske songaren Kylie Minogue i Storbritannia og Irland i slutten av 1991. Turneen var ei fortsetjing av den førre turneen Rhythm of Love Tour, som allereie hadde vitja Australia og Asia. Minogue hadde med seg mellom anna fem dansarar på turneen, som vart avvikla i samband med utgjevinga av albumet Let's Get to It.

Speleliste 
«Step Back in Time»
«Wouldn't Change a Thing»
«Got to Be Certain»
«Always Find the Time»
«Enjoy Yourself»
«Tears on My Pillow»
«Secrets»
«Let's Get to It»
«Word Is Out»
«Finer Feelings»
«I Should Be So Lucky» (Extended Mix)
«Love Train»
«If You Were with Me Now»
«Je Ne Sais Pas Pourquoi»
«Too Much of a Good Thing»
«Hand on Your Heart»
«What Do I Have to Do?»
Ekstranummer
«I Guess I Like It like That»
«The Loco-Motion»
«Shocked»
«Better the Devil You Know»

Turnedatoar

VHS-utgjeving 

Ein VHS vart utgjeven etter Let's Get to It Tour med tittelen Kylie - Live in Dublin og vart filmet på konserten i Dublin 8. november 1991. Videoen vart utgjeven i april 1992.

Sporliste 
«Step Back in Time»
«Wouldn't Change a Thing»
«Got to Be Certain»
«Always Find the Time»
«Let's Get to It»
«Word Is Out»
«Finer Feelings»
«I Should Be So Lucky» (Extended Mix)
«Love Train»
«If You Were with Me Now»
«Too Much of a Good Thing»
«What Do I Have to Do?»
«I Guess I Like It like That»
«The Loco-Motion»
«Shocked»
«Better the Devil You Know»

Bakgrunnsstoff 
Offisiell nettstad for Kylie Minogue
Let's Get to It Tour

Kylie Minogue-konsertturnear
EP-en Pink Sparkle

Pink Sparkle er ein salsfremjande EP av den australske songaren Kylie Minogue. Han vart utgjeven gratis ved lanseringa av parfymen av same namn i fleire butikkar i London i juli 2010. EP-en har ein song frå hennar ellevte studioalbum Aphrodite, B-sida av singelen «All the Lovers» og tre songar innspelt i New York frå hennar konsertalbum Kylie: Live in New York.

Sporliste 
«Can't Beat the Feeling» – 4:10
«Go Hard or Go Home» – 3:43
«Boombox» / «Can't Get You Out of My Head» (Live in New York) – 5:03
«Speakerphone» (Live in New York) – 4:46
«I Believe in You» (Live in New York) – 3:03

Musikkalbum frå 2007
Kylie Minogue-album